
Katibu wa Bunge
Ofisi ya Bunge
S.L.P.941
DODOMA.

YAH: POSHO ZA VIKAO

Kwa mujibu wa Sheria ya Utawala wa Bunge (National Assembly Administration
Act of 2008) na kwa Mujibu wa Masharti ya Kazi ya Mbunge niliyokabidhiwa, ninastahili
kupata posho za vikao (Sitting Allowances) kila ninapohudhuria Vikao vya Bunge na
Kamati zake.

Ni imani yangu kuwa posho ya kikao haistahili kulipwa kwa Mbunge na mtumishi
mwingine yeyote wa Serikali kwani kuhudhuria kikao ni sehemu ya kazi yangu.
Nimekuwa nikipendekeza kuwa Posho hii ifutwe. Chama changu cha CHADEMA pia
kimependekeza jambo hili katika mapendeke yake ya Bajeti 2011/2012.

Mpaka hapo mfumo wa kulipana posho za vikao utakapofutwa, ninaelekeza
kwamba stahili zangu zote za posho zielekezwe katika Taasisi ya Kigoma Development
initiative (KDI) kupitia akaunti Na. 011087940900 Benki ya CRDB Tawi la Kigoma.

Utaratibu huu uanze kuanzia tarehe 8/6/2011.

Natumaini utatekeleza elekezo langu hili kwa haraka.

Wako,

Kabwe Z. Zitto (Mb)
KIGOMA KASKAZINI




